આવા સંજોગોમાં ગુજરાતી સાહિત્યને જો દીર્ઘાયુષ્ય આપવું હોય તો લેખકોએ ગુણવત્તાસભર સાહિત્ય લખવું પડશે અને પ્રકાશકોએ શક્ય તેટલી ઓછી કિંમતે ગુજરાતી પુસ્તકો ઉપલબ્ધ કરવાની નિષ્ઠા બતાવવી પડશે. સરકારે પણ, ગુજરાતી ફિલ્મોને પ્રોત્સાહન આપે છે તેમ ગુજરાતી સાહિત્યનાં પુસ્તકો માટે વિવિધ રચનાત્મક અને પ્રોત્સાહક પ્રયોગો અવશ્ય કરવા જોઈએ. આપણે સૌ પણ આપણા રોજિંદા વ્યવહારમાં એટલે કે કોઈના જન્મદિવસે કે લગ્નપ્રસંગે બુકે ભેટ આપવાને બદલે બુક ભેટ આપવાની ઉત્સુકતા બતાવી શકીએને!